[{"text_idx": "#000001", "text": "Gouel Broadel ar Brezhoneg a zo bet krouet en enor d\u2019ar brezhoneg ha d\u2019ar vrezhonegerien\u00b7ezed e-pad ar bloavezhiou\u0300 1970. Deuet eo ar gouel betek ennomp goude bezan\u0303 bet treuzkaset a remziad da remziad."}, {"text_idx": "#000002", "text": "Un teulfilm dedennus kaer (20\u2019) eo \u201cAr gouel \u2018zo mat, ar stourm \u2018zo tad\u201d, sevenet gant Riwal Kermarrec, produet gant Fran\u0303s 3 Breizh, hag a ro ar gaoz da aozerien\u00b7ezed istorel ar gouel, da arzourien\u00b7ezed a vez klevet o kontan\u0303 pegen pouezus eo seurt darvoudou\u0300 evit ar re a grou e brezhoneg, da stourmerien\u00b7ezed all eus an hevelep luskad a zegas talvoudegezh politikel ar gouel da son\u0303j an holl. Ul labour prizius ha talvoudus a zo bet kaset a-benn lakaat ar rummadou\u0300 stourmerien\u00b7ezed da brederian\u0303 diwar-benn an treuzkas politikel hag ideologel."}, {"text_idx": "#000004", "text": "N'eo ket digoret c'hoazh ar bilhederezh evit 2023. Deuit en-dro a-benn un nebeud miziou\u0300."}]